จีดีเอช รวมใจแสดงความอาลัยในหลวงร.9
รวมหัวใจชาว จีดีเอช ร่วมพิธีถวายสักการะและแสดงความอาลัยเบื้องหน้าพระบรมฉายาลักษณ์ พระบาทสมเด็จพระปรมินทรมหา ภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร ณ บริษัท จีดีเอช ห้าห้าเก้า จำกัด นำโดย จินา โอสถศิลป์ ประธานเจ้าหน้าที่บริหาร นำคณะผู้บริหาร ผู้กำกับ นักแสดง พนักงาน และบริษัทในเครือ ก่อนจะยืนสงบนิ่งน้อมอาลัยเป็นเวลา 89 วินาที ด้วยสำนึกในพระมหากรุณาธิคุณหาที่สุดมิได้ ที่พระองค์ได้พระราชทานบำบัดทุกข์ บำรุงสุขแก่ประชาชนชาวไทยตลอดระยะเวลา 70 ปีที่ทรงครองสิริราชสมบัติ จากนั้นร่วมร้องเพลงสรรเสริญพระบารมีโดยพร้อมเพรียงกัน และร่วมถวายความเคารพ,ด้านนักแสดง นำโดย ซันนี่ สุวรรณเมธานนท์, เต๋อ-ฉันทวิชช์, มาร์ช-จุฑาวุฒิ, ต่อ-ธนภพ, เบลล์-เขมิศรา, ฝน-ศนันธฉัตร, เพชร-เผ่าเพชร, ไอซ์ซึ-ณัฐรัตน์, ปิงปอง-ธงชัย ฯลฯ ผู้กำกับ อาทิ จิระ มะลิกุล, ยงยุทธ ทองกองทุน, บรรจง ปิสัญธนะกูล, นิธิวัฒน์ ธราธร ฯลฯ,โดย เต๋อ-ฉันทวิชช์ เผยถึงสิ่งที่อยากทำเพื่อพ่อหลวง ว่า ผมอยากทำเพื่อคนอื่นมากขึ้นกว่านี้ครับ เห็นพ่อหลวงทำสิ่งต่างๆแล้วรู้สึกว่าท่านทรงทำเพื่อประชาชนมากเหลือเกิน เลยตั้งใจว่าผมจะทำเพื่อคนอื่นเช่นกัน,ด้าน มาร์ช-จุฑาวุฒิ เผยว่า ผมจะทำหน้าที่ตนเองให้ดีที่สุดในทุกบทบาทที่ได้รับ การดูแลครอบครัว ซื่อสัตย์ต่ออาชีพตนเอง จริงใจกับคนรอบข้าง ยื่นมือช่วยเหลือคนอื่นในสังคมเท่าที่จะทำได้และถ่ายทอดสิ่งที่พระองค์ท่านเคยทำเพื่อคนไทย และสอนคนไทยไปสู่รุ่นต่อๆไป.
รวมหัวใจชาว จีดีเอช ร่วมพิธีถวายสักการะและแสดงความอาลัยเบื้องหน้าพระบรมฉายาลักษณ์ พระบาทสมเด็จพระปรมินทรมหา ภูมิพลอดุลยเดช มหิตลาธิเบศรรามาธิบดี จักรี นฤบดินทร สยามินทราธิราช บรมนาถบพิตร ณ บริษัท จีดีเอช ห้าห้าเก้า จำกัด
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,จีดีเอช,จินา โอสถศิลป์